
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 291 


8 Μαρτίου 2002 


ΑΠΟΦΑΣΕΙ Σ 

Αριθ. οικ. 3899/253/Φ.9.2 

Συμπλήρωση των διατάξεων σχετικά με την εγκατάστα¬ 
ση, λειτουργία, συντήρηση και ασφάλεια των ανελκυ¬ 
στήρων. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 

ΑΝΑΠΤΥΞΗΣ - ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜ. ΕΡΓΩΝ 

Εχοντας υπόψη: 

1. Τις διατάξεις του άρθρου του Ν.2077/1992 "κύρωση 
της Συνθήκης για την Ευρωπαϊκή Ενωση και των σχετικών 
πρωτοκόλλων και δηλώσεων που περιλαμβάνονται στην 
τελική πράξη " (ΦΕΚ 136/Α/92). 

2. Τις διατάξεις του άρθρου 22 του Ν. 1682/87 "Μέσα και 
όργανα αναπτυξιακής πολιτικής και άλλες διατάξεις (ΦΕΚ 
14/Α/87), σε συνδυασμό με τις διατάξεις των άρθρων 2 
παρ. 1 (περ. ε και κ) & 2 & 3 του Ν. 1338/1983 (Α34) όπως 
τροποποιήθηκε από το άρθρο 6του Ν. 1440/84 (Α70). 

3. Την με αριθ. 485/31.10.2001 Κοινή Απόφαση του 
Πρωθυπουργού και του Υπουργού Ανάπτυξης περί ανα- 
θέσεως αρμοδιοτήτων στον Υφυπουργό Ανάπτυξης Αλέ¬ 
ξανδρο Καλαφάτη (ΦΕΚ 1484/Β/2001). 

4. Τις διατάξεις του άρθρου 29Α του Νόμου 1558/85, 
"Κυβέρνηση και κυβερνητικά όργανα" όπως αυτό προστέ¬ 
θηκε με το άρθρο 27 του Ν. 2081/1992 (154Α) και τροπο¬ 
ποιήθηκε με το άρθρο 1 παράγραφος 2α του Ν. 
2469/1997 (Α38). 

5. Την κοινή απόφαση με αριθμό Οίκ. 32803/1308/97 
(ΦΕΚ 815 Β) των Υπουργών Εθνικής Οικονομίας, Ανάπτυ¬ 
ξης και Περιβάλλοντος και Δη μ. Εργων με την οποία προ- 
σαρμόσθηκε στην Ελληνική Νομοθεσία η Οδηγία 
95/16/ΕΚ του Συμβουλίου της Ευρωπαϊκής Ενωσης "για 
την προσέγγιση της νομοθεσίας των κρατών - μελών σχε¬ 
τικά με τους ανελκυστήρες". 

6. Την εγκύκλιο με αριθμό Οίκ. 35654/1742/Φ9.2/6.12.99 
του Υφυπουργού Ανάπτυξης με την οποία διευκρινίσθη¬ 
καν ορισμένα θέματα που προέκυψαν από την εφαρμογή 
της προαναφερθείσης ΚΥΑ 32803/1308/1997. 

7. Την ανάγκη για συμπλήρωση των διατάξεων σχετικά 
με τους ανελκυστήρες ώστε αυτές να ανταποκρίνονται 
πλήρως στις απαιτήσεις για την εφαρμογή των μέτρων 
που πρέπει να λαμβάνονται προκειμένου να εξασφαλίζε¬ 
ται η προστασία των προσώπων κατά την θέση σε λει¬ 
τουργία και * 1 2 3 4 5 6 7 χρήση των ανελκυστήρων για τους οποίους 


εφαρμόζεται η ΚΥΑ Φ.9.2/οίκ. 32803/1308/1997 ((ΦΕΚ/ 
Β/815/97). 

8. Το Π.Δ. 39/2001 (ΦΕΚ28/Α/20.2.2001) "Καθιέρωση 
μιας διαδικασίας πληροφόρησης στον τομέα των τεχνι¬ 
κών προτύπων και προδιαγραφών και των κανόνων σχετι¬ 
κά με τις υπηρεσίες της κοινωνίας των πληροφοριών σε 
συμμόρφωση προς τις οδηγίες 98/34/ΕΚ και 98/48/ΕΚ", 
αποφασίζουμε: 

Αρθρο 1 
"ΣΚΟΠΟΙ" 

Σκοποί της παρούσας απόφασης είναι: 

1. Η συμπλήρωση του πλαισίου εφαρμογής της αριθ. 
Φ9.2/32803/1308/1997 (ΦΕΚ 815/Β/97) κοινής απόφασης 
των Υπουργών Εθνικής Οικονομίας, Ανάπτυξης και Χωρο¬ 
ταξίας, Δημοσίων Έργων και Περιβάλλοντος με την οποία 
μεταφέρθηκε στην Ελληνική Νομοθεσία η Οδηγία 
95/16/ΕΚ του Συμβουλίου της Ευρωπαϊκής Ένωσης "για 
την προσέγγιση της νομοθεσίας των κρατών-μελών σχε¬ 
τικά με τους ανελκυστήρες." 

2. Η θέσπιση διατάξεων που αφορούν στην εφαρμογή 
διαδικασιών και μέτρων για την ασφαλή λειτουργία και 
την συντήρηση των ανελκυστήρων καθώς και των ελέγ¬ 
χων που πρέπει να διενεργούνται για να είναι εγγυημένη 
η ασφάλεια των προσώπων και των αγαθών κατά την λει¬ 
τουργία και συντήρηση των ανελκυστήρων. 

Αρθρο 2 

"Γενικές Διατάξεις" 

1. Από την έναρξη ισχύος της παρούσας απόφασης, 
απαγορεύεται η εγκατάσταση και η θέση σε λειτουργία 
των ανελκυστήρων, που δεν ανταποκρίνονται στις απαι¬ 
τήσεις των διατάξεων της ανωτέρω με αριθμό Φ.9.2/Οίκ. 
32803/1308/1997 ΚΥΑ και των διατάξεων της παρούσας 
απόφασης. 

2. Ειδικά νομοθετημένες απαιτήσεις και κανονισμοί που 
αφορούν τους χώρους και τις συνθήκες εγκατάστασης 
και λειτουργίας ανελκυστήρων που ισχύουν ή μπορεί να 
υπάρξουν στον Γ ενικό Πολεοδομικό Κανονισμό, στον Κτι- 
ριοδομικό Κανονισμό, στον Κανονισμό Πυροπροστασίας 
κτιρίων, στα μέτρα ασφαλείας και προστασίας των εργα¬ 
ζομένων στους ανελκυστήρες κ.λ.π. εφαρμόζονται υπο¬ 
χρεωτικά, παράλληλα με τις ισχύουσες διατάξεις σχετικά 
με τους ανελκυστήρες. 

3. Οι Πολεοδομικές Υπηρεσίες, είναι αρμόδιες για τον 
έλεγχο της εφαρμογής των διατάξεων του Γ.Ο.Κ. και του 
κτιριοδομικού κανονισμού και ειδικότερα για τις περιπτώ- 

σεις που αναφέρονται σας ελάχιστες διαστάσεις των θα¬ 
λάμων των ανελκυστήρων καθώς και των κανονισμών και 
προτύπων που εκάστοτε ισχύουν όσον αφορά τα οικοδο¬ 
μικά στοιχεία των ανελκυστήρων, και συνεπώς οι τυχόν 
παραβάσεις ή οικοδομικές αποκλίσεις που αφορούν τα 
παραπάνω στοιχεία αρμοδιότητος των Πολεοδομικών 
Υπηρεσιών, θα αντιμετωπίζονται από τις Υπηρεσίες αυτές. 

Αρθρο 3 

"Προπαρασκευαστικές ενέργειες για την εγκατάσταση 
και λειτουργία του ανελκυστήρα" 

Προς εκτέλεση των απαραίτητων δοκιμών εγκατάστα¬ 
σης και ρύθμισης των ανελκυστήρων, ο ιδιοκτήτης της οι¬ 
κοδομής ή ο νόμιμος εκπρόσωπός του, υποβάλλει στη 
ΔΕΗ δήλωση "ΠΡΟΣΩΡΙΝΗΣ ηλεκτροδότησης" από αδει- 
ούχο εγκαταστάτη τουλάχιστον Δ'ειδικότητας ή από δι¬ 
πλωματούχο μηχανικό ή Πτυχιούχο Μηχανικό ή Πτυχιού- 
χο Ηλεκτρολόγο Μηχανικό, Τ.Ε θεωρημένη από τον αντί¬ 
στοιχο συνδικαλιστικό φορέα. 

Η ΔΕΗ χορηγεί προσωρινά ρεύμα, η παροχή του οποί¬ 
ου διακόπτεται αυτοδίκαια μετά την πάροδο εξήντα (60) 
ημερών από την ημερομηνία παροχής, εφ' όσον δεν 
έχουν στην συνέχεια προσκομισθεί από τον ιδιοκτήτη ή 
τον νόμιμο εκπρόσωπό του, τα απαραίτητα δικαιολογητι- 
κά του άρθρου 4 της παρούσας απόφασης, για την ορι¬ 
στική ηλεκτροδότη ση. 

Αρθρο 4 

"Καταχώρηση ανελκυστήρα" 

1. Μετά την ολοκλήρωση της εγκατάστασης του ανελ¬ 
κυστήρα ο ιδιοκτήτης ή ο νόμιμος εκπρόσωπός του ή ο 
διαχειριστής υποβάλλει στην αρμόδια Υπηρεσία Βιομη¬ 
χανίας της οικείας Νομ/κής Αυτ/σης αίτηση για την κατα¬ 
χώρηση σε μητρώο του ανελκυστήρα, με την οποία συνυ¬ 
ποβάλλει σε δύο (2) αντίγραφα και τα εξής: 

α) Τη δήλωση συμμόρφωσης του κατασκευαστή θεω¬ 
ρημένη από τον επιτηρούντο αναγνωρισμένο φορέα και 
αντίγραφα των πιστοποιητικών ελέγχου ή βεβαιώσεων 
αναγνωρισμένων φορέων που προβλέπονται από την 
Κ.Υ.Α. Φ. 9.2/32803/1308/97 (ΦΕΚ815Β). 

β) Υπεύθυνη Δήλωση του ιδιοκτήτη ή του νόμιμου αντι¬ 
προσώπου του 

ή του διαχειριστή για την ανάθεση της συντήρησης σε 
αδειούχο συντηρητή. 

γ) ι. Υπεύθυνη Δήλωση του συντηρητή ότι αναλαμβάνει 
την συντήρηση του ανελκυστήρα. 

ιι. Προς ενημέρωση του Μητρώου του ανελκυστήρα ένα 
(1) αντίγραφο των σχεδιαγραμμάτων και σχεδίων που εί¬ 
ναι αναγκαία για την τρέχουσα χρήση, την συντήρηση, 
την επιθεώρηση και τους εκτάκτους ή περιοδικούς ελέγ¬ 
χους του ανελκυστήρα. Επίσης, συνοπτικό τεχνικό φά- 
κελλο μετά βασικά στοιχεία του ανελκυστήρα. 

δ) Βιβλιάριο παρακολούθησης ανελκυστήρα προς θεώ¬ 
ρηση στο οποίο αναγράφονται οι υποχρεώσεις του συ¬ 
ντηρητή και οι προβλεπόμενες κυρώσεις, σημειώνονται 
τα γενικά στοιχεία του ανελκυστήρα, το όνομα του ιδιο¬ 
κτήτη ή του νομίμου εκπροσώπου του ή του διαχειριστή, 
ο αρχικός έλεγχος λειτουργίας του ανελκυστήρα σύμφω¬ 
να μετις διατάξειςτων σχετικών οδηγιώντης Ευρωπαϊκής 
Ένωσης, το όνομα του εκάστοτε συντηρητή, οι μεταβο¬ 
λές στη συντήρηση, οι εργασίες συντήρησης, οι επισκευ¬ 
ές, οι σημαντικές μετατροπές στην εγκατάσταση, οι πε¬ 
ριοδικοί και οι έκτακτοι έλεγχοι. Το βιβλιάριο αυτό , μετά 
τηνθεωρησήτου απάτην αρμόδια Υπηρεσία Βιομηχανίας 
της Νομ. Αυτοδιοίκησης παραδίδεται στον ιδιοκτήτη ή 
τον νόμιμο εκπρόσωπό του ή τον διαχειριστή. Το βιβλιά¬ 
ριο παρακολούθησης του ανελκυστήρα, αποτελεί στοι¬ 


χείο εξέτασης της συνδρομής των νομίμων προϋποθέσε¬ 
ων των σημαντικών μετατροπών, της συντήρησης και των 
γενομένων μεταβολών συντήρησης, πρέπει να ενημερώ¬ 
νεται, να θεωρείται και να είναι διαθέσιμο σε ζήτηση των 
Αρχών και των αναγνωρισμένων φορέων κατά τους ελέγ¬ 
χους. Επίσης πρέπει να θεωρείται από την Υπηρεσία Βιο¬ 
μηχανίας της οικείας Νομαρχιακής Αυτοδιοίκησης μετά 
από προσκόμιση του πιστοποιητικού επανελέγχου. 

ε) Παράβολο Δημοσίου Ταμείου, κατά τις σχετικές δια¬ 
τάξεις, ως δικαιώματα της Νομαρχιακής Αυτοδιοίκησης 
για την τήρηση του Μητρώου Ανελκυστήρων και την διε¬ 
νέργεια των ελέγχων. 

2. Με την υποβολή των ανωτέρω, η Υπηρεσία Βιομηχα¬ 
νίας της οικείας Νομαρχιακής Αυτοδιοίκησης καταχωρεί, 
τον φάκελλο του ανελκυστήρα στο μητρώο Ανελκυστή¬ 
ρων και χορηγεί έναν αριθμό Μητρώου τον οποίο γνω¬ 
στοποιεί εγγράφως στον ιδιοκτήτη ή στον νόμιμο εκπρό¬ 
σωπό του ή στον διαχειριστή. Η ισχύς της καταχώρησης 
αυτής είναι δύο (2) έτη για τους ανελκυστήρες της παρ. 
Α6 του ΠΑΡΑΡΤΗΜΑΤΟΣ I της παρούσας και τέσσερα (4) 
έτη για τους υπόλοιπους ανελκυστήρες. 

3. Η ανωτέρω Υπηρεσία Βιομηχανίας διαβιβάζει τον 
αριθμό των καταχωρημένων ανελκυστήρων και ένα από 
τα αντίγραφα των εγγράφων β) καιγ) ι της παρ. 1 του πα¬ 
ρόντος άρθρου στην υπηρεσία Βιομηχανίας της Νομαρ¬ 
χιακής Αυτοδιοίκησης της έδρας του συντηρητή για να 
ενημερωθεί το Μητρώο Συνεργείου Συντήρησης ανελκυ¬ 
στήρων κάθε φορά που γίνεται μεταβολή συντήρησης 
(ΠΑΡΑΡΤΗΜΑ I ΣΥΝΤΗΡΗΣΗ) 

4. Μετά την υποβολή στη ΔΕΗ εκ μέρους του ιδιοκτήτη 
ή του νομίμου εκπροσώπου του ή του διαχειριστή, της έγ¬ 
γραφης γνωστοποίησης του αριθμού Μητρώου καταχώ¬ 
ρησης του ανελκυστήρα, αυτός ηλεκτροδοτείται οριστι¬ 
κά από την ΔΕΗ. Εάν παρέλθει η προθεσμία των εξήντα 
(60) ημερών που ηλεκτροδοτείται προσωρινά ο ανελκυ¬ 
στήρας και δεν έχει υπάρξει από την Υπηρεσία Βιομηχα¬ 
νίας έγγραφη γνωστοποίηση του αριθμού καταχώρησης 
παρ’ ότιτης έχουν υποβληθεί άλατα απαραίτητα στοιχεία 
πέντε (5) εργάσιμες ημέρες πριν τη λήξη 45νθήμερου,τό¬ 
τε ο ιδιοκτήτης ή ο νόμιμος εκπρόσωπός του ή ο διαχειρι¬ 
στής καταθέτουν τα σοιχεία αυτά στην ΔΕΗ και γίνεται 
οριστική ηλεκτροδότηση του ανελκυστήρα πριν από την 
καταχώρηση αυτού στο Μητρώο Ανελκυστήρων. Για την 
έναρξη των συντηρήσεων απαιτείται η γνωστοποίηση κα¬ 
ταχώρησης. 

5. Στις αρμόδιες Υπηρεσίες Βιομηχανίας των οικείων 
Νομαρχιακών Αυτοδιοικήσεων, εκτός του αρχείου των 
φακέλλων των ανελκυστήρων τηρείται και Μητρώο Συ¬ 
νεργείων Συντήρησης ανελκυστήρων. 

6. Οι εξουσιοδοτημένοι φορείς είναι υποχρεωμένοι να πα¬ 
ρέχουν αντίγραφο του φακέλλου του ανελκυστήρα εντός 
πέντε (5) εργάσιμων η μερών από την ημέρα που θατους ζη¬ 
τηθεί από την αρμόδια υπηρεσία Βιομηχανίας της οικείας 
Νομ. Αυτοδιοίκησης, ή από την αρμόδια Δ/νση του Υπουρ¬ 
γείου Ανάπτυξης για εξέταση καταγγελιών ή σε λοιπές πε¬ 
ριπτώσεις ατυχημάτων ή δειγματοληπτικών ελέγχων. 

Αρθρο 5 
" Συντήρηση" 

1. Για τους ήδη εγκατεστημένους ανελκυστήρες η συ¬ 
ντήρηση είναι υποχρεωτική και οι έλεγχοι και οι δοκιμές 
που γίνονται περιοδικά στα πλαίσια της διατήρησης κα¬ 
λής κατάστασης λειτουργίας των ανελκυστήρων πραγ¬ 
ματοποιούνται από του αδειούχους συντηρητές Δ' Ειδι¬ 
κότητας ή τους Πτυχιούχους Μηχανολόγους-Ηλεκτρολό- 
γους μηχανικούς σύμφωνα με το Παράρτημα I της 
παρούσας απόφασης. 

2. Η συντήρηση των ανελκυστήρων έχει σκοπό να δια¬ 
τηρούνται σε καλή κατάσταση συγκεκριμένα μέρη, εξαρ¬ 
τήματα και στοιχεία ασφαλείας της εγκατάστασης του 
ανελκυστήρα προς αποφυγή ατυχημάτων. 

3. Όταν για οποιονδήποτε λόγο διακόπτεται η συντήρη¬ 
ση του ανελκυστήρα ειδοποιείται από την αρμόδια Υπη¬ 
ρεσία Βιομηχανίας της οικείας Νομαρχιακής Αυτοδιοίκη¬ 
σης, ο ιδιοκτήτης ή ο νόμιμος εκπρόσωπός του ή ο δια¬ 
χειριστής του κτιρίου και τάσσεται σ’ αυτόν προθεσμία 
είκοσι (20) ημερών από την διακοπή της συντήρησης 
εντός της οποίας θα πρέπει να υποβάλλει νέα έγγραφα β 
και γι της παρ. 2 του άρθρου 4 της παρούσας απόφασης 
και προσκομίζει το βιβλιάριο δ του ιδίου άρθρου στην ως 
άνω Υπηρεσία. Μετην υποβολή των ανωτέρω, η Υπηρεσία 
Βιομηχανίας ενημερώνει και θεωρεί βιβλιάριο δ, και επί¬ 
σης διαβιβάζει τα αντίγραφα των β και γι εγγράφων στην 
Υπηρεσία Βιομηχανίας της έδρας του νέου συντηρητή για 
να ενημερωθείτο Μητρώο Συνεργείων Συντήρησης ανελ¬ 
κυστήρων. 

Αρθρο 6 

"Περιοδικοί έλεγχοι" 

1. Οι έλεγχοι και οι δοκιμές γίνονται περιοδικά ανά διε¬ 
τία στους ανελκυστήρες της παραγράφου Α6 του ΠΑ¬ 
ΡΑΡΤΗΜΑΤΟΣ I της παρούσας και ανά τετραετία στους 
λοιπούς ανελκυστήρες οι οποίοι έχουν εγκατασταθεί και 
λειτουργούν. Οι έλεγχοι αυτοί γίνονται στα πλαίσια επιβε¬ 
βαίωσης της καλής κατάστασης και λειτουργίας των 
ανελκυστήρων και περιλαμβάνουν τις δοκιμές και τους 
ελέγχους που διενεργούνται κατά την πρώτη εγκατάστα¬ 
ση του ανελκυστήρα. 

2. Αρμόδιοι για την άσκηση των ανωτέρω περιοδικών 
ελέγχων είναι οι αναγνωρισμένοι φορείς ελέγχου ανελκυ¬ 
στήρων. 

3. Ο περιοδικός έλεγχος ασκείται ως εξής: 

Ο ιδιοκτήτης ή ο νόμιμος εκπρόσωπός του ή ο διαχειρι¬ 
στής έχει υποχρέωση να ανανεώνει την πράξη καταχώ- 
ρησηςτου ανελκυστήρα ανά δύο (2) έτη για τους ανελκυ¬ 
στήρες της παρ. Αθτου ΠΑΡΑΡΤΗΜΑΤΟΣ I της παρούσας 
απόφασης και ανά τέσσερα (4) έτη για τους υπόλοιπους 
ανελκυστήρες. Γιατο σκοπό αυτό ειδοποιείται εγγράφως 
από τον συντηρητή του ανελκυστήρα τρεις (3) μήνες πριν 
από τη λήξη της διετίας ή της τετραετίας της ισχύος της 
καταχώρησης του ανελκυστήρα. Ο ιδιοκτήτης ή ο νόμι¬ 
μος εκπρόσωπός του ή ο διαχειριστής του κτιρίου όπου 
λειτουργεί ο ανελκυστήρας, υποχρεούται να κοινοποιεί 
εγγράφως στον συντηρητή, τις ενέργειέςτου για την ανα¬ 
νέωση της καταχώρησης του ανελκυστήρα. 

Εάν δεν έχει προσκομισθεί στην αρμόδια Δ/νση Βιομη¬ 
χανίας της οικείας Νομαρχιακής Αυτοδιοίκησης, το σχε¬ 
τικό πιστοποιητικό περιοδικού ελέγχου αναγνωρισμένου 
φορέα για την ανανέωση καταχώρησης του ανελκυστή¬ 
ρα, εντός αποκλειστικής προθεσμίας εξήντα (60) ημερών 
από την λήξη της προηγούμενης 2ετούς ή 4ετούς διάρ¬ 
κειας ισχύος της καταχώρησης του ανελκυστήρα, η πιο 
πάνω Δ/νση της Νομαρχιακής Αυτοδιοίκησης, προβαίνει 
στη διαδικασία διακοπής λειτουργίας και σφράγισης του 
ανελκυστήρα και ειδοποιεί αμελητί την ΔΕΗ για τη διακο¬ 
πή της ηλεκτροδότησης. 

4. Για κάθε έλεγχο συντάσσεται πιστοποιητικό ελέγχου 
που τηρείται στον τεχνικό φάκελλο του ανελκυστήρα. 

Άρθρο 7 

"Εκτακτοι έλεγχοι-Ατυχήματα" 

1. Έκτακτοι έλεγχοι διενεργούνται: 

α) Από τους αναγνωρισμένους φορείς ελέγχου, σε πε¬ 


ρίπτωση που επέρχεται σημαντική μετατροπή στην εγκα¬ 
τάσταση του ανελκυστήρα. 

Σημαντική μετατροπή στην εγκατάσταση του ανελκυ¬ 
στήρα θεωρείται ότι επέρχεται στις περιπτώσεις που πε- 
ριγράφεται στα σχετικά πρότυπα και ιδίως στις περιπτώ¬ 
σεις αλλαγής χρήσηςτου κτιρίου, τροποποίησης διαδρο¬ 
μής του ανελκυστήρα, αλλαγής του ωφέλιμου φορτίου 
του ή αύξησης της ταχύτητάς του. Στην περίπτωση αυτή 
ο συντηρητής ή ο εγκαταστάτης υποχρεούται να ειδοποι¬ 
ήσει εγγράφως τον ιδιοκτήτη ή τον νόμιμο εκπρόσωπό 
του ή τον διαχειριστή για την ανάγκη διενέργειας έκτα¬ 
κτου ελέγχου από αναγνωρισμένο φορέα και επανάλει- 
ψης της όλης διαδικασίας καταχώρησης. 

β) Από τις αρμόδιες υπηρεσίες Βιομηχανίας των οικείων 
Νομαρχιακών Αυτοδιοικήσεων σε περίπτωση καταγγε¬ 
λίας για παράνομη ή μη ορθή λειτουργία ή συντήρηση του 
ανελκυστήρα ή σε περίπτωση ατυχήματος εξ αιτίας της 
εγκατάστασης και λειτουργίας του ανελκυστήρα. 

β) 1 Την περίπτωση ατυχήματος ή όταν για την εξέταση 
καταγγελίας απαιτείται η διενέργεια επιτόπιου ελέγχου, ο 
Νομάρχης συγκροτεί όργανο ελέγχου στο οποίο συμμετέ¬ 
χει τουλάχιστον ένας (1) εμπειρογνώμονας σε θέματα 
ανελκυστήρων από καταλόγους Τεχνικού Επιμελητηρίου, 
Σωματείων εγκταταστατών ή συντηρητών ανελκυστήρων ή 
αναγνωρισμένων φορέων. Το όργανο ελέγχου ενημερώνε¬ 
ται άμεσα περί του ατυχήματος από όλους τους σχετιζό- 
μενους με τον ανελκυστήρα καιτο ατύχημα και από μέρους 
του συντηρητή, εκτελεί το ταχύτερο επιτόπιο έλεγχο έχο¬ 
ντας ειδοποιήσει έγκαιρα όλους τους ανωτέρω και συ¬ 
ντάσσει έκθεση πραγματογνωμοσύνης η οποία υποβάλλε¬ 
ται στον Νομάρχη. Στην έκθεση αυτή, το Οργανο ελέγχου, 
προβαίνει στον καταλογισμό ευθυνών, προτείνει επιβολή 
κυρώσεων για διαπιστωθείσες παραβάσεις οφειλόμενες 
σε μη τήρηση των προβλεπόμενων απαιτήσεων και ενδε¬ 
χόμενα εισηγείται την διακοπή λειτουργίας του ανελκυ¬ 
στήρα. Ειδικά ο συντηρητής υποχρεούται εντός δέκα (10) 
ημερών από το ατύχημα ή από την στιγμή που ειδοποιήθη¬ 
κε από την υπηρεσία Βιομηχανίας, της Νομ. Αυτοδιοίκησης 
να της υποβάλει έγγραφη έκθεση σχετική με το περιεχό¬ 
μενο της καταγγελίας ή τους λόγους του ατυχήματος. 

β) 2. Όταν η καταγγελία αφορά πολεοδομική παράβα¬ 
ση, αρμόδια για την εξέτασή της είναι η υπηρεσία Πολεο¬ 
δομίας της οικείας Νομαρχιακής Αυτοδιοίκησης. Η υπη¬ 
ρεσία Βιομηχανίας της οικείας Νομαρχιακής Αυτοδιοίκη¬ 
σης εξετάζειτο θέμα (της καταγγελίας ή του ατυχήματος) 
έχοντας υπόψη της τόσο την έκθεση του Οργάνου ελέγ¬ 
χου όσο και αυτή του συντηρητή αλλά και την τυχόν κρί¬ 
ση της Υπηρ. Πολεοδομίας της Νομαρχιακής Αυτοδιοίκη¬ 
σης και προβαίνει στον καταλογισμό ευθυνών, στην δια¬ 
κοπή ή στην έγκριση συνέχισης της λειτουργίας του 
ανελκυστήρα και την επιβολή κυρώσεων για διαπιστωθεί- 
σες παραβάσεις οφειλόμενες σε μη τήρηση των προβλε¬ 
πόμενων απαιτήσεων. Μετά την αποκατάσταση των τυ¬ 
χόν ζημιών απαιτείται, με μέριμνα του ιδιοκτήτη ή του νό¬ 
μιμου εκπροσώπου του ή του διαχειριστή, επανέλεγχος 
από αναγνωρισμένο φορέα και η έκδοση πιστοποητικού 
επανέλεγχου προκειμένου να εγκρίνει τη συνέχιση της 
λειτουργίας του ανελκυστήρα. Αντίγραφο του πιστοποιη¬ 
τικού αυτού αποστέλλεται εκ μέρους του ιδιοκτήτη ή του 
νόμιμου εκπροσώπου του ή του διαχειριστή στην αρμόδια 
Υπηρεσία Βιομηχανίας της οικείας Νομαρχιακής Δ/νσης 
προς ενημέρωση του φακέλλου του ανελκυστήρα. 

Αρθρο 8 

"Διακοπή λειτουργίας ανελκυστήρα" 

Η διακοπή της λειτουργίας ανελκυστήρα αποφασίζεται 

και πραγματοποιείται από τον οικείο Νομάρχη στις περι¬ 
πτώσεις που μετά από έλεγχο είτε της Υπηρεσίας είτε 
αναγνωρισμένου φορέα κατά τα οριζόμενα ανωτέρω, 
προκύψει ότι: 

α. Η λειτουργία του ανελκυστήρα πραγματοποιείται 
χωρίς να έχουν τηρηθεί οι νόμιμες προϋποθέσεις εγκατά¬ 
στασης λειτουργίας και συντήρησης του ή χωρίς τα πι¬ 
στοποιητικά περιοδικών ελέγχων. 

β. Κατά τον περιοδικό έλεγχο διαπιστώθηκαν σοβαρές 
ελλείψεις οι οποίες δεν αποκαθίστανται εντός τακτής 
προθεσμίας που τάσσεται από τον αναγνωρισμένο φο¬ 
ρέα ελέγχου. 

γ. Συντρέχουν οι περιπτώσεις του άρθρου 7 της παρού¬ 
σας απόφασης 

Η διαδικασία διακοπήςτηςλειτουργίας αναφέρεται στο 
παράρτημα II της παρούσας απόφασης. 

Εφ’ όσον διαπιστωθεί άμεσος κίνδυνος από την λει¬ 
τουργία του ανελκυστήρα, ειδοποιείται επειγόντως ο 
ιδιοκτήτης ή ο νόμιμος εκπρόσωπός του ή ο διαχειριστής 
που υποχρεούται είτε μόνος είτε μαζί με τον συντηρητή 
τον οποίο ειδοποιεί αμελλητί να λάβει αμέσως προληπτι¬ 
κά μέτρα μεταξύ των οποίων και την ακινητοποίηση του 
ανελκυστήρα. 

Η Υπηρεσία Βιομηχανίας της οικείας Νομ/κής 
Αυτοδ/σης μπορεί να αναστείλει προσωρινά με σχετική 
απόφασή της την λειτουργία του ανελκυστήρα χωρίς την 
τήρηση της διαδικασίας που αναφέρεται στο παράρτημα 
II της παρούσας απόφασης εφόσον διαδιστωθεί άμεσος 
κίνδυνος από την λειτουργία του ανελκυστήρα κατά την 
διαδικασία του άρθρου 7 της παρούσας απόφασης. 

Στην περίπτωση αυτή εκδίδεται η σχετική απόφαση της 
προσωρινής διακοπής λειτουργίας του ανελκυστήρα η 
οποία κοινοποιείται αμελλητί στην αρμόδια Υπηρεσία της 
ΔΕΗ για την άμεση διακοπή της ηλεκτροδότησης. 

Αρθρο 9 
"Κυρώσεις" 

Πέραντωνοριζομένωνστο άρθρο 11 της ΚΥΑΦ.9.2/Οικ. 
32803/1308/11.9.1997 (ΦΕΚ 815 /Β /815), για τους παρα¬ 
βάτες των διατάξεων της παρούσας απόφασης, ορίζο¬ 
νται τα εξής: 

1. Σε οποιονδήποτε εγκαθιστά ή θέτει σε λειτουργία ή 
συντηρεί ανελκυστήρα ή παρακωλύει τον έλεγχο ή επα¬ 
νέλεγχο, κατά παράβαση των διατάξεων της ανωτέρω 
απόφασης και της παρούσας απόφασης, εκτός από τυ¬ 
χόν κυρώσεις από άλλες διατάξεις της εθνικής νομοθε¬ 
σίας, επιβάλλεται με απόφαση του αρμόδιου Νομάρχη 
πρόστιμο μέχρι εξήντα χιλιάδες (60.000) ευρώ υπέρ της 
Νομαρχιακής Αυτοδιοίκησης που βεβαιώνεται και ει- 
σπράττεται σύμφωνα με τις διατάξεις περί δημοσίων εσό¬ 
δων. 

Σε περίπτωση υποτροπής το πρόστιμο μπορεί να δι¬ 
πλασιάζεται, με την ίδια διαδικασία. 

2. Στους αναγνωρισμένους ή κοινοποιημένους φορείς 
ελέγχου ανελκυστήρων επιβάλλονται οι κυρώσεις που 
προβλέπονται από την 3354/91/8-2-2001 (ΦΕΚ 149/Β) 
απόφαση του Υπουργού Ανάπτυξης όπως κάθε φορά 
ισχύει. Επίσης σε αναγνωρισμένους φορείς που εκτελούν 
πλημμελείς ελέγχους κατά παράβαση των διατάξεων της 
Κ.Υ.Α. Φ.9.2./32803/1308/11.9.97 (ΦΕΚ815/Β) και της πα¬ 
ρούσας απόφασης, εκτός από τυχόν κυρώσεις από άλλες 
διατάξεις της εθνικής νομοθεσίας, επιβάλλεται με από¬ 
φαση του Υπουργού Ανάπτυξης ύστερα από κοινή εισή¬ 
γηση της Δ/νσης Υποστήριξης Βιομηχανιών και της 
Δ/νσης Πολιτικής Ποιότητας της Γεν. Γραμματείας Βιο¬ 
μηχανίας, πρόστιμο αναλόγου ποσού με αυτά που περι- 
γράφοναι στο παρόν άρθρο υπέρ της οικείας Νομ. Αυτο¬ 


διοίκησης όπου έχει έδρα ο φορέας που βεβαιώνεται και 
εισπράτεται σύμφωνα με τις διατάξεις περί δημοσίων 
εσόδων. Η απόφαση κοινοποιείται και στον αρμόδιο φο¬ 
ρέα διαπίστευσης. 

3. Πρόστιμο επιβάλλεται για παραβάσεις των διατάξε¬ 
ων της Κ.Υ.Α. Φ.9.2/οικ.32803/1308/11.9.97 (ΦΕΚ815/Β) 
και της παρούσας απόφασης στους αδειούχους εγκατα- 
στάτες και συντηρητές Δ'ειδικότητας ή στους πτυχιού- 
χους ηλεκτρολόγους μηχανολόγους μηχανικούς στους 
κατόχους, ιδιοκτήτες, αυτούς που τους υποκαθιστούν 
στη χρήση του κτιρίου ή διαχειριστές ανελκυστήρων και 
σε οποιονδήποτε άλλον που αυθαίρετα προβαίνει σε 
ενέργειες όσον αφορά την εγκατάσταση, λειτουργία και 
συντήρηση του ανελκυστήρα. Στους αδειούχους εγκατα- 
στάτες Δ'ειδικότητας ή στους Πτυχιούχους Ηλεκτρολό¬ 
γους Μηχανολόγους Μηχανικούς μπορεί να επιβάλλο¬ 
νται και οι κυρώσεις που προβλέπονται από το άρθρο 29 
του Β. Δ/τος της από 25 Μάίου1938 και συνιστούν την 
προσωρινή ή οριστική αφαίρεση της επαγγελματικής 
άδειας. 

4. Ειδικότερα, ανάλογα με το είδος της παράβασης και 
τις επιπτώσεις που αυτή μπορεί να έχει στην υγεία και 
ασφάλεια των χρηστών και των εργαζομένων, τα επιβαλ¬ 
λόμενα από τον αρμόδιο Νομάρχη πρόστιμα μπορούν να 
κλιμακώνονται ενδεικτικά ως εξής: 

Πρόστιμο από δεκαπέντε χιλιάδες (15.000) ευρώ μέχρι 
εξήντα χιλιάδες (60.000) ευρώ στην περίπτωση που έχει 
εκδοθεί απόφαση διακοπής λειτουργίας, έχει σφραγισθεί 
η εγκατάσταση του ανελκυστήρα και αυτός τίθεται σε λει¬ 
τουργία ύστερα από παραβίαση των τεθεισών σφραγί¬ 
δων και έχει συμβεί ατύχημα. Το ίδιο πρόστιμο επιβάλλε¬ 
ται και στην περίπτωση ατυχήματος κατά την διάρκεια αυ¬ 
θαίρετης λειτουργίαςανελκυστήρα (χωρίς μέριμνα για 
καταχώρηση μη ανανέωσης καταχώρησης κ.λ.π.). 

Πρόστιμο από χίλια πεντακόσια (1.500) ευρώ μέχρι δε¬ 
καπέντε χιλιάδες (15.000) ευρώ στον συντηρητή ανελκυ¬ 
στήρα που παραλείπει την εκτέλεση των καθηκόντων του 
όπως αυτά ορίζονται στο ΠΑΡΑΡΤΗΜΑ I της παρούσας 
απόφασης ή για παραλήψεις στη συγκρότηση κινητών 
συνεργείων συντήρησης ανελκυστήρων. Ως συντηρητής 
θεωρείται τόσο το φυσικό πρόσωπο που εκτελεί την συ¬ 
ντήρηση όσο και το νομικό πρόσωπο με το οποίο αυτός 
έχει εξαρτημένη σχέση εργασίας. 

- Πρόστιμο από χίλια πεντακόσια (1.500) ευρώ μέχρι δε¬ 
καπέντε χιλιάδες (15.000) ευρώ σ’ αυτόν που τον υποκαθι- 
στά στην χρήση του κτιρίου, ή στον διαχειριστή που παρα¬ 
λείπει να μεριμνήσει για την πιστοποίηση και για την κατα¬ 
χώρηση του ανελκυστήρα και από πεντακόσια (500) ευρώ 
μέχρι έξι χιλιάδες (6.000) ευρώ στον ιδιοκτήτη, σ’ αυτόν 
που τον υποκαθιστά στην χρήση του κτιρίου ή τον διαχειρι¬ 
στή που παραλείπει να μεριμνήσει για την ανανέωση κατα¬ 
χώρησης του ανελκυστήρα και λειτουργεί τον ανελκυστή¬ 
ρα παρανόμως παρά την ειδοποίηση του συντηρητή. 

Πρόστιμο από τρεις χιλιάδες (3.000) ευρώ μέχρι εννέα 
χιλιάδες (9.000) ευρώ σε όποιον προβαίνει σε παράνομη 
ηλεκτροδότηση ανελκυστήρα. 

Σε περιπτώσεις παραβάσεων καθ’ υποτροπήν , ατυχη¬ 
μάτων, επικίνδυνων παραλείψεων κατά την κρίση του 
αναγνωρισμένου φορέα ελέγχου, είναι δυνατή η αφαίρε¬ 
ση της επαγγελματικής άδειας του φυσικού και του νομι¬ 
κού προσώπου που έχει την ευθύνη συντήρησης του 
ανελκυστήρα. 

Κατά των αποφάσεων επιβολής προστίμου και διακο¬ 
πής λειτουργίας του ανελκυστήρα χωρεί προσφυγή ενώ¬ 
πιον του Γενικού Γραμματέα Περιφέρειας εντός αποκλει¬ 
στικής προθεσμίας τριάντα (30) ημερών από την κοινο- 

ποίηση της απόφασης επιβολής προστίμου. Η προσφυγή 
κρίνεται εντός αποκλειστικής προθεσμίας εξήντα (60) 
ημερών από την υποβολή της. 

5. Κάθε απόφαση που λαμβάνεται κατ'εφαρμογή των 
διατάξεων της παρούσας που οδηγεί στον περιορισμό : 

- της εγκατάστασης / και της θέσης λειτουργίας και /ή 
της χρήσης του ανελκυστήρα, 

- της διάθεσης στην αγορά ή / και της θέσης σε λει¬ 
τουργία του κατασκευαστικού στοιχείου ασφαλείας και 
κάθε απόφαση: 

- προσωρινής ή οριστικής διακοπής λειτουργίας του 
ανελκυστήρα 

- επιβολής προστίμου αιτιολογείται επακριβώς και κοι¬ 
νοποιείται με απόδειξη στον ενδιαφερόμενο το συντομό¬ 
τερο δυνατόν. 

Αρθρο 10 

" Μεταβατικές διατάξεις- Ειδικές ρυθμίσεις" 

1. Παρέχεται προθεσμία ενός (1) έτους από την δημο¬ 
σίευση της παρούσας απόφασης, εντός της οποίας οι αρ¬ 
μόδιες Υπηρεσίες Βιομηχανίας των κατά τόπους Νομαρ¬ 
χιακών Αυτοδιοικήσεων, υποχρεούνται να ειδοποιήσουν 
εγγράφως όλους τους ιδιοκτήτες ή αυτούς που τους υπο- 
καθιστούν στην χρήση του κτιρίου ή τους νομίμους εκ¬ 
προσώπους τους ή τους διαχειριστές των κτιρίων όπου 
λειτουργούν ανελκυστήρες για τους οποίους έχουν χο¬ 
ρηγήσει προέγκριση λειτουργίας, να παραλάβουν αντί¬ 
γραφο του φακέλλου του ανελκυστήρα που θα παράγε- 
ται με μέριμνα του ιδιοκτήτη και Μητρώο των αναγνωρι¬ 
σμένων φορέων. Επίσης οι ιδιοκτήτες ή οι νόμιμοι 
εκπρόσωποί τους ή οι διαχειριστές οφείλουν να απευθυν¬ 
θούν μετά την δημοσίευση της παρούσας απόφασης στις 
Υπηρεσίες Βιομηχανίας των Νομ. Αυτοδιοικήσεων προκει- 
μένου να παραλάβουν το πιο πάνω αντίγραφο του φακέλ¬ 
λου του ανελκυστήρα για τον οποίο έχει δοθεί προέγκριση 
και στη συνέχεια να απευθυνθούν σε αναγνωρισμένο φο¬ 
ρέα της επιλογής τους για λήψη βεβαίωσης ελέγχου του 
ανελκυστήρα και επανυποβολή του φακέλλου με το πι¬ 
στοποιητικό του αναγνωρισμένου φορέα και όλων των 
απαιτούμενων δικαιολογητικών κατά τα οριζόμενα στην 
παρούσα απόφαση, στην αρμόδια υπηρεσία Βιομηχανίας 
της οικείας Νομαρχιακής Αυτοδιοίκησης εντός αποκλει¬ 
στικής προθεσμίας ενός (1) έτους από τη λήξη της ετήσιας 
προθεσμίας ειδοποίησης, ή παραλαβής του φακέλλου 
προς καταχώρηση από την υπηρεσία αυτή του ανελκυ¬ 
στήρα, 2ετούς διάρκειας για τους ανελκυστήρες της παρ. 
Α6 του ΠΑΡΑΡΤΗΜΑΤΟΣ I της παρούσας απόφασης και 
4ετούς διάρκειας για τους λοιπούς ανελκυστήρες. 

Η καταχώρηση του ανελκυστήρα στην περίπτωση αυτή 
γίνεται από την Υπηρεσία Βιομηχανίας της κατά τόπον 
Νομαρχιακής Αυτοδιοίκησης, εντός αποκλειστικής προ¬ 
θεσμίας ενός (1) έτους απάτην υποβολή του φακέλλου εκ 
μέρους του υπόχρεου ο οποίος φάκελλος θα περιέχει: 

α) για ανελκυστήρες που εγκαταστάθηκαν μέχρι 
30.6.1999 την προβλεπόμενη στο άρθρο 6 της παρούσας 
βεβαίωση ελέγχου και επί πλέον τα δικαιολογητικά των 
περιπτώσεων β'έως και δ'της παρ. 1 του άρθρου 4 της πα¬ 
ρούσας απόφασης 

β) για τους ανελκυστήρες που εγκαταστάθηκαν μετά 
την 30.6.1999, τα δικαιολογητικά που προβλέπονται στις 
περιπτώσεις α'έως και δ'της παρ. 1 του άρθρου 4 της πα¬ 
ρούσας απόφασης. 

Το σύνολο των επί μέρους προθεσμιών προς καταχώ¬ 
ρηση των ανελκυστήρων που λειτουργούν με προέγκρι¬ 
ση, είναι τρία (3) έτη από τη δημοσίευση της παρούσας 
απόφασης. 


2. Για εγκαταστάσεις ανελκυστήρων σε κτίρια με άδεια 
οικοδομής μετά την 1.7.1999, θα ακολουθείται ο έλεγχος 
και θα εφαρμόζονται οι απαιτήσεις ασφαλείας σύμφωνα 
με τις διατάξεις της Κ.Υ.Α. Φ. 9.2 οικ.3283/1308/1997 (ΦΕΚ 
815Β) και με τις διαδικασίες της παρούσας απόφασης. 

3. Γ ια ανελκυστήρες που λειτουργούν εφοδιασμένοι με 
άδεια λειτουργίας βάσει προηγουμένων ισχυουσών δια¬ 
τάξεων, οι αρμόδιες Υπηρεσίες Βιομηχανίας των Νομ. Αυ¬ 
τοδιοικήσεων, ενημερώνουν το Μητρώο Καταχώρησης, 
βάσει δικαιολογητικών των ως άνω νόμων και προσκόμι¬ 
σης πιστοποιητικού ελέγχου από αναγνωρισμένο φορέα 
εντός τριών (3) ετών από την ισχύ της παρούσας . 

4. Μετά την άπρακτη παρέλευση των προθεσμιών του 
παρόντος άρθρου, εκτός των προβλεπόμενων κυρώσεων, 
οι ανελκυστήρες θα ελέγχονται βάσει προδιαγραφών που 
ισχύουν κατά τον χρόνο διαπίστωσης της παράβασης. 

5. Γ ια ανελκυστήρες σε λειτουργία, που για οποιοδήπο- 
τε λόγο δεν υπάρχουν δικαιολογητικά νόμιμης λειτουρ¬ 
γίας, παρέχεται η δυνατότητα νομιμοποίησης, αν εντός 
δύο (2) ετών από την ισχύ της παρούσας απόφασης προ¬ 
σκομίσουν τα προβλεπόμενα από την παρούσα βάσει 
προδιαγραφών που ίσχυαν κατά την εποχή που εγκατα¬ 
στάθηκαν, παράβολο νομιμοποίησης και πιστοποιητικό 
αναγνωρισμένου φορέα. Η καταχώρηση του ανελκυστή¬ 
ρα στο Μητρώο στην περίπτωση αυτή θα γίνεται από την 
Υπηρεσία Βιομηχανίας της Νομ. Αυτοδιοίκησης εντός 
προθεσμίας έξι (6) μηνών από την υποβολή των στοιχείων 
και των πιστοποιητικών ελέγχου. 

Μετά την παρέλευση της πιο πάνω 2ετούς προθεσμίας 
εκτός των προβλεπόμενων κυρώσεων, οι ανελκυστήρες 
θα ελέγχονται βάσει προδιαγραφών οι οποίες ισχύουν κα¬ 
τά τον χρόνο που διαπιστώνεται η παράβαση. 

6. Σε περίπτωση προσθήκης ανελκυστήρα σε υπάρχον 
κτίριο με ημερομηνία αίτησης για άδεια οικοδομής πριν 
από την 1.7.99 και για τους σκοπούς της παρούσας από¬ 
φασης, η ημερομηνία υποβολής των αιτήσεων για αναθε¬ 
ώρηση ή τροποποίηση οικοδομικής άδειας- εφ’ όσον αυ¬ 
τές τελικά εκδόθηκαν- μπορεί να θεωρηθεί ότι συμπίπτει 
με την ημερομηνία έναρξης των εργασιών εγκατάστασης 
του ανελκυστήρα. 

Αρθρο 11 

" Αναγνωρισμένοι φορείς" 

1. Οι αναγνωρισμένοι φορείς για την αξιολόγηση συμ- 
μόρφωσης-πιστότητας των ανελκυστήρων κατά την έν¬ 
νοια της Κ.Υ.Α. Φ.9.2/32803/1308/1997, είναι αρμόδιοι και 
για όλους τους αρχικούς ελέγχους, περιοδικούς και έκτα¬ 
κτους επανελέγχους ανελκυστήρων και την έκδοση των 
σχετικών πιστοποιήσεων που αναφέρονται στην παρού¬ 
σα, απόφαση. 

2. Οι αναγνωρισμένοι φορείς που είναι αρμόδιοι για την 
αξιολόγηση της πιστότητας των ανελκυστήρων καθώς 
και των κατασκευαστικών στοιχείων ασφαλείας καταχω- 
ρούνται σε κατάλογο που τηρείται από την Δ/νση Πολιτι¬ 
κής Ποιότητας της Γ ενικής Γ ραμματείας Βιομηχανίας του 
Υπουργείου Ανάπτυξης και ανακοινώνεται συμπληρωμένος 
περιοδικά. 

Αρθρο 12 
"Τελικές διατάξεις" 

1. Από την ισχύ της παρούσας απόφασης καταργείται η 
με αριθμό Οικ.35654/1742/Φ.9.2/6.12.1999 διευκρινιστι¬ 
κή εγκύκλιος της ΚΥΑ Φ9.2/32803/1308/97 (ΦΕΚ 815/Β) 
ως και κάθε άλλη ρύθμιση που αντιβαίνει στην παρούσα 
απόφαση.. 

2. Τα παραρτήματα της παρούσας απόφασης αποτε¬ 
λούν αναπόσπαστο τμήμα αυτής. 

3. Όπου στην ΚΥΑ Φ9.2/32803/1308/97(ΦΕΚ815/Β/97) 

και στην παρούσα απόφαση αναφέρεται "αρμόδια Υπη¬ 
ρεσία της Γενικής Γραμματείας Βιομηχανίας του Υπουρ¬ 
γείου Ανάπτυξης" αυτή ορίζεται ότι είναι η Δ/νση Υποστή¬ 
ριξης βιομηχανιών της Γενικής Γραμματείας Βιομηχα¬ 
νίας, πλήν των περιπτώσεων του άρθρου 9, παράγραφοι 
1 και 3 της Φ.9.2/32803/1308/97 Κ.Υ.Α. όπου ορίζεται ότι 
είναι η Δ/νση Πολιτικής Ποιότητας της ίδιας Γενικής 
Γ ραμματείας ή το Συμβούλιο Διαπίστευσης. 

Από τις διατάξεις της παρούσας απόφασης δεν προκύ¬ 
πτει δαπάνη στον κρατικό προϋπολογισμό. 

Η ισχύς της παρούσας απόφασης αρχίζει από την δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Αθήνα, 27 Φεβρουάριου 2002 

ΟΙ ΥΠΟΥΡΓΟΙ 

ΕΘΝ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΥΦΥΠΟΥΡΓΟΣ ΑΝΑΠΤΥΞΗΣ 

ΝΙΚΟΣΧΡΙΣΤΟΔΟΥΛΑΚΗΣ ΑΛΕΞ. ΚΑΛΑΦΑΤΗΣ 

ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ 
ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΡΟΔΟΥΛΑΖΗΣΗ 


ΠΑΡΑΡΤΗΜΑ I 
"ΣΥΝΤΗΡΗΣΗ" 

Α. Γενικά 

1. Ο ανελκυστήρας και τα εξαρτήματά του πρέπει να 
διατηρούνται σε καλή κατάσταση, ώστε να εξασφαλίζεται 
ασφαλής λειτουργία. Για τον σκοπό αυτό πρέπει να γίνε¬ 
ται συντήρηση του ανελκυστήρα από ειδικευμένο προ¬ 
σωπικό σύμφωνα με τα παρακάτω: 

2. Η συντήρηση περιλαμβάνει τον κατά κανονικά χρονι¬ 
κά διαστήματα έλεγχο των ηλεκτρικών και μηχανικών δια¬ 
τάξεων ασφάλειας καθώς επίσης και των υπολοίπων 
εξαρτημάτων του ανελκυστήρα για εξακρίβωση και εκτί¬ 
μηση μιας τυχόν ανασφαλούς λειτουργίας στην οποία 
μπορεί να οδηγηθεί η εγκατάσταση του ανελκυστήρα 
εξαιτίας μιας φθοράς, βλάβης ή και απορύθμισηςτων μη¬ 
χανικών και ηλεκτρικών ασφαλείας και εξαρτημάτων αυ¬ 
τού. 

Περιλαμβάνει ακόμη τις απαραίτητες εργασίες για την 
αποκατάσταση της ασφαλούς λειτουργίας με εξάλειψη 
των βλαβών και των απορρυθμίσεων καθώς επίσης τον 
καθαρισμό και τη λίπανση όπου χρειάζεται όλων των 
εξαρτημάτων σύμφωνα με τους κανόνες της τεχνικής και 
τις υποδείξεις των κατασκευαστών των εξαρτημάτων ή 
των διατάξεων. 

3. Το πρόγραμμα για τη συντήρηση των διαφόρων 
εξαρτημάτων και διατάξεων ασφαλείας πρέπει να είναι 
έτσι διαμορφωμένο ώστε να καλύπτει τις απαιτήσεις 
ασφαλείας καθώς και τις πρόσθετες απαιτήσεις του κα¬ 
τασκευαστή. 

4. Ο αριθμός των συντηρήσεων που πρέπει να γίνονται 
κατά κανονικά διαστήματα μέσα σε ένα χρόνο καθορίζε¬ 
ται από τον κατασκευαστή ή εγκαταστάτη του ανελκυ¬ 
στήρα σύμφωνα με τα παρακάτω: 

α) Ο αριθμός αυτός των συντηρήσεων δεν πρέπει να εί¬ 
ναι μικρότερος από 12 το χρόνο για ανελκυστήρες εγκα¬ 
τεστημένους σε κτίρια με 10.000 πλήρεις διαδρομές την 
εβδομάδα κατ’ ανώτατο όριο και που λειτουργούν καθ’ 
όλη την διάρκεια του χρόνου. 

β) Για ανελκυστήρες εγκατεστημένους: 

(1) Σε δημόσιους χώρους, σε σιδηροδρομικούς σταθ¬ 
μούς, σε αεροδρόμια, σε υπόγειες ή υπέργειες διαβά¬ 
σεις, και γενικά σε προσπελάσιμα από το ευρύ κοινό κτί¬ 
ρια ή ΡΑΒΚΙΝΘ. 


(2) Σε χώρους που είναι εκτεθημένοι σε ιδιαίτερες επι¬ 
δράσεις της ατμόσφαιρας ή του περιβάλλοντος χώρου 
όπως π.χ. σε πολύ υψηλές ή χαμηλές θερμοκρασίες σε 
αυξημένη ανάπτυξη σκόνης, σε αυξημένο κίνδυνο δια¬ 
βρώσεων, σε κίνδυνο εκρήξεων κ.λ.π. 

(3) Σε πολύ μεγάλα ξενοδοχεία ή μεγάλα Νοσοκομεία 
καθώς επίσης και κτίρια εξυπηρετούντο ευρύ κοινό εφό¬ 
σον παρουσιάζουν πάνω από 10.000 διαδρομές την εβδο¬ 
μάδα χωριστά. 

Ο αριθμός των συντηρήσεων για τους ανελκυστήρες 
αυτούς δεν πρέπει να είναι μικρότερος από 24 συντηρή¬ 
σεις το χρόνο. 

5. Είναι επιτρεπτό αν διακοπεί για μεγάλο χρονικό διά¬ 
στημα η λειτουργία ενός ανελκυστήρα να μη γίνεται καμία 
συντήρηση κατά το διάστημα αυτό. 

Αν όμως η διακοπή αυτή της λειτουργίας υπερβεί τους 
τρεις μήνες τότε προτού τεθεί σε επαναλειτουργία θα 
πρέπει να γίνει μία πολύ λεπτομερής συντήρηση σε όλα 
τα σημαίνοντα εξαρτήματά του και στις διατάξεις ασφα¬ 
λείας. 

6. Σε περίπτωση αλλαγής της χρήσης του ανελκυστήρα 
θα πρέπει να γίνεται επανεξέταση της συχνότητας της συ¬ 
ντήρησης. 

7. Σε όλες τις παραπάνω περιπτώσεις ο αριθμός των συ- 
ντηρουμένων ανελκυστήρων θα πρέπει να κατανεμηθεί 
σε αριθμό μηνιαίων συντηρουμένων ανελκυστήρων από 
το αντίστοιχο συνεργείο συντήρησης,σύμφωνα με το 
πρόγραμμα του υπεύθυνου συντηρητή. 

Β. Συνεργεία συντήρησης ανελκυστήρων. 

Οι εργασίες συντήρησης σ’ ένα ανελκυστήρα πρέπει να 
γίνονται αποκλειστικά και μόνο από συνεργείο συντήρη¬ 
σης, που έχει την απαιτούμενη άδεια από την Υπηρεσία 
Βιομηχανίας της Οικείας Νομαρχιακής Αυτοδιοίκησης 
και είναι καταχωρημένο στο μητρώο συντήρησης της 
Υπηρεσίας αυτής και διαθέτει τα κατάλληλα όργανα και 
μέσα. Τέτοιες άδειες δικαιούνται πλήντων κατόχων αδεί- 
ας συντηρητή Δ'ειδικότητας και οι Πτυχιούχοι Ηλεκτρο¬ 
λόγοι Μηχανικοί και οι Πτυχιούχοι -Μηχανολόγοι Μηχανι¬ 
κοί, Τ.Ε. 

Γ. Κινητά συνεργεία συντήρησης ανελκυστήρων 

1. Κάθε κάτοχος άδειας σύμφωνα με την προηγούμενη 
παράγραφο έχει το δικαίωμα να προΐσταται σε (3) τρία το 
πολύ κινητά συνεργεία συντήρησης ανελκυστήρων. 

Κάθε αδειούχος εγκαταστάτης Δ' ειδικότητας ή πτυχι- 
ούχος Μηχανολόγος ή Ηλεκτρολόγος Μηχανικός έχει το 
δικαίωμα να προΐσταται σε (3) το πολύ κινητά συνεργεία 
συντήρησης ανελκυστήρων εφόσον δε πραγματοποιεί 
και εγκαταστάσεις, αυτές οι εγκαταστάσεις θα πραγμα¬ 
τοποιούνται από προσωπικό που δεν απασχολείται με τη 
συντήρηση ή που πλεονάζει τυχόν σε σχέση με τον αριθ¬ 
μό συντηρουμένων ανελκυστήρων όπως παρακάτω στην 
παράγραφο 3 αναφέρεται. 

2. Κάθε κινητό συνεργείο συντήρησης ανελκυστήρων 
πρέπει να αποτελείται από τουλάχιστον έναν ηλεκτροτε¬ 
χνίτη Δ' ειδικότητας και έναν βοηθό ηλεκτροτεχνίτη Δη 
ηλεκτροτεχνίτη Δ'ειδικότητας 

Αδειούχος συντηρητής ή εγκαταστάτης Δ' ειδικότητας 
ή Πτυχιούχος Μηχανολόγος ή Ηλεκτρολόγος Μηχανικός 
μπορεί με ένα βοηθό ηλεκτροτεχνίτη ή ηλεκτροτεχνίτη Δ' 
ειδικότητας να αποτελούν κινητό συνεργείο συντήρησης 
ανελκυστήρων. 

Σαν βοηθοί μπορεί να χρησιμοποιούνται οι απόφοιτοι 
Τ.Ε.Ε.,Τεχνικών Ι.Ε.Κ. και των ταχύρυθμων σχολών του 
ΟΑΕΔ αναλόγου κατευθύνσεως. Ο υπεύθυνος των κινη¬ 
τών συνεργείων συντήρησης δεν προσμετράται στο προ¬ 
σωπικό του συνεργείου. 

3. Κάθε κινητό συνεργείο μπορεί να πραγματοποιεί μέ¬ 
χρι εκατό (100) συντηρήσεις το μήνα. 

Κάθε συνεργείο συντήρησης ανελκυστήρων που λει¬ 
τουργεί νόμιμα μπορεί να πραγματοποιεί, ανά κινητό συ¬ 
νεργείο, επί πλέον πέντε (5) συντηρήσεις το μήνα. 

Σε περίπτωση που δεν συμπληρώνεται ο αριθμός αυτός 
συντηρήσεων και μέχρι τη συμπλήρωση του μισού κάθε 
εκατοντάδας συντηρήσεων, επιτρέπεται το συνεργείο 
αυτό να ασχολείται και με εγκαταστάσεις. 

Η χρονική διάρκεια της μηνιαίας συντήρησης του ανελ¬ 
κυστήρα πρέπει να είναι τουλάχιστον μία (1) ώρα. 

Δ. Υποχρεώσεις συντηρητή. 

1. Για κάθε υποχρέωση συντηρητή της παρούσας από¬ 
φασης, ευθύνεται τόσο το φυσικό πρόσωπο που εκτελεί 
τη συντήρηση όσο και το νομικό πρόσωπο με το οποίο 
συνδέεται το φυσικό πρόσωπο δια σχέσεως εξαρτημένης 
εργασίας. 

2. Για την εξασφάλιση σωστής και υπεύθυνης εκτέλε¬ 
σης των εργασιών συντήρησης ανελκυστήρα, πρέπει ο 
υπεύθυνος του συνεργείου συντήρησης κάθε τρεις μή¬ 
νες τουλάχιστον να πραγματοποιεί τους σχετικούς ελέγ¬ 
χους και με μέριμνά του να ενημερώνεται στην αντίστοιχη 
θέση το βιβλίο συντήρησης. 

Ομοίως ο υπεύθυνος συντηρητής παρίσταται και ενη¬ 
μερώνει το βιβλίο συντήρησης σε όλες τις περιπτώσεις 
αποκατάστασης σοβαρών βλαβών και αντικατάστασης ή 
αλλαγής εξαρτημάτων και στοιχείων του ανελκυστήρα. 

3. Ο υπεύθυνος συνεργείου συντήρησης ανελκυστήρα 
πρέπει να διατηρείτο παρακάτω: 

α) Βιβλίο παρακολούθησης των ανελκυστήρων του πα¬ 
ραρτήματος 1 παρ.6.2 της Κ.Υ.Α. 32803/1308/97 
(ΦΕΚ815Β) θεωρημένο από τον φορέα ελέγχου και από 
την Υπηρεσία βιομηχανίας της οικείας Νομαρχιακής Αυ¬ 
τοδιοίκησης στο οποίο να αναγράφονται τα στοιχεία κάθε 
ανελκυστήρα του οποίου αναλαμβάνεται ή διακόπτεται η 
συντήρηση. 

β) Βιβλίο - ημερολόγιο καταχώρησηςτων συντηρήσεων 
αριθμημένο και θεωρημένο ως ανωτέρω στο οποίο κατα- 
χωρούνται οι πραγματοποιούμενες κάθε μέρα συντηρή¬ 
σεις. 

γ) Μόνιμη έδρα με αυτόματο τηλεφωνητή για αναγγελία 
βλαβών ολόκληρο το 24ωρο. Η αποκατάσταση των βλα¬ 
βών θα γίνεται εντός του ωραρίου εργασίας του συνερ¬ 
γείου. Η μόνιμη έδρα είναι ίδια για άλατα κινητά συνερ¬ 
γεία. 

δ) Κατάλληλο εξοπλισμό από όργανα και εργαλεία που 
απαιτούνται για την εκτέλεση των συντηρήσεων και ελέγ¬ 
χων. 

4. Σε περίπτωση παραίτησης του συνεργείου συντήρη¬ 
σης απάτη συντήρηση του ανελκυστήρα υποχρεούται να 
προειδοποιεί (20) είκοσι τουλάχιστον μέρες προ της πα- 
ραιτήσεως τον ιδιοκτήτη ή αυτόν που τον υποκαθιστά στη 
χρήση του κτιρίου ή τον διαχειριστή και να υποβάλλει στο 
διάστημα αυτό την παραίτηση, στην ανωτέρω Υπηρεσία 
Βιομηχανίας για την ενημέρωση του Μητρώου των συ¬ 
νεργείων συντήρησης. 

5. Να μεριμνά και να ενημερώνει τον ιδιοκτήτη για την 
περιοδική και κανονική επιθεώρηση του ανελκυστήρα. Σε 
περίπτωση που ο ιδιοκτήτης, ο νόμιμος εκπρόσωπός του 
ή ο διαχειριστής δεν συμμορφώνεται με τις υποδείξεις 
του συντηρητή για επισκευές στον ανελκυστήρα να δια¬ 
κόπτει τη λειτουργία του ανελκυστήρα και να το γνωστο¬ 
ποιεί αιτιολογημένα στην αρμόδια Υπηρεσία Βιομηχανίας 
της Νομ. Αυτοδιοίκησης που ανήκει ο ανελκυστήρας. 

Ε. Υποχρεώσεις ιδιοκτήτη ή διαχειριστή 

Ο ιδιοκτήτης ή ο νόμιμος εκπρόσωπός του ή ο διαχειρι¬ 


στής του κτιρίου που είναι εγκατεστημένος ο ανελκυστή¬ 
ρας είναι υπεύθυνος, εκτός της αναθέσεως της συντήρη¬ 
σης σε υπεύθυνο αδειούχο συντηρητή και για τα κατωτέ¬ 
ρω : 

α) Να μεριμνά για την περιοδική επιθεώρηση του ανελ¬ 
κυστήρα και τον επανέλεγχό του. 

β) Να αναγγέλλει στον υπεύθυνο συντηρητή κάθε πα- 
ρουσιαζόμενη ανωμαλία λειτουργίας. 

γ) Να τηρεί και παρακολουθεί το φάκελο του ανελκυ¬ 
στήρα και να διατηρεί βιβλίο συντήρησης του ανελκυστή¬ 
ρα που θα είναι θεωρημένο από τον φορέα ελέγχου και 
απάτην αρμόδια υπηρεσία της Νομαρχιακής Αυτοδιοίκη¬ 
σης. Στις αντίστοιχες θέσεις του βιβλίου αυτού καταχω- 
ρούνται τα πλήρη στοιχεία του ανελκυστήρα, ο αριθμός 
καταχώρησης αυτού η έγκριση ηλεκτροδότησης, οι πρά¬ 
ξεις ανάθεσης-ανάληψης της συντήρησης και το όνομα 
του εκάστοτε συντηρητή καθώς και των μελών του συ¬ 
νεργείου του, οι πράξεις διακοπής της συντήρησης, σο¬ 
βαρές επισκευές, ατυχήματα, επανέλεγχοι υποδείξεις 
του συντηρητή προς τον ιδιοκτήτη ή τον υποκαθιστώντα 
αυτόν ή τον διαχειριστή και κάθε άλλη σχετική λεπτομέ¬ 
ρεια, το όνομα του ιδιοκτήτη ή του διαχειριστή. 

δ) Νατηρεί μπλοκ καταχώρησηςτων αποδεικτικών φύλ¬ 
λων συντήρησης του ανελκυστήρα που λαμβάνει από τον 
συντηρητή μετά από κάθε συντήρηση και να ενημερώνει 
τον προηγούμενο συντηρητή με το όνομα και την διεύ¬ 
θυνση του νέου συντηρητή για την παράδοση και παρα¬ 
λαβή του τεχνικού φακέλλου. 

Σε περίπτωση που ο ιδιοκτήτης ή διαχειριστής επιθυμεί 
την αλλαγή του συνεργείου συντήρησης υποχρεούται να 
προειδοποιεί εγγράφως το συνεργείο (20) είκοσι τουλά¬ 
χιστον μέρες προ της αλλαγής και στο διάστημα αυτό να 
αναθέτει τη συντήρηση σε νέο συνεργείο, προσκομίζο¬ 
ντας το βιβλίο συντήρησης του ανελκυστήρα στο οποίο 
θα καταχωρείται η νέα ανάθεση και ανάληψη καθώς και 
εγκατάσταση με τους συντηρούμενους από το νέο συ¬ 
νεργείο ανελκυστήρες. Η νέα ανάληψη δηλώνεται με 
υπεύθυνη δήλωση του νέου συντηρητή στην αρμόδια 
Υπηρεσία της Νομαρχιακής Αυτοδιοίκησης. 

Στ. Αδεια συνεργείου συντήρησης ανελκυστήρων. 

1. Άδεια συνεργείου συντήρησης ανελκυστήρων χορη¬ 
γείται στους συντηρητές Δ' ειδικότητας στους Πτυχιού- 
χους Μηχανολόγους ή Ηλεκτρολόγους Μηχανικούς πτυ- 
χιούχους ΤΕΙ και στους εγκαταστάτες 1ης και 2ης κατη¬ 
γορίας της Δ' ειδικότητας που είναι και οι υπεύθυνοι, ως 
και στον κάτοχο Γ ενικής Αδειας ηλεκτρολογικών εγκ/σε- 
ων. Επίσης και σε νομικά πρόσωπα που στη δύναμή τους 
έχουν υπεύθυνο συντηρτή. 

2. Για τη χορήγηση άδειας συνεργείου συντήρησης 
ανελκυστήρων υποβάλλεται στην αρμόδια κατά τόπους 
υπηρεσία της Νομαρχιακής Αυτοδιοίκησης όπου είναι η 
μόνιμη έδρα του Συνεργείου, αίτηση του Υπευθύνου συ¬ 
ντηρητή, ή του νομικού προσώπου συνοδευομένη από τα 
παρακάτω: 

α) Τα θεωρημένα αντίγραφα των επαγγελματικών αδει- 
ώντου υπευθύνου και των μελώντων κινητών συνεργείων. 

β) Τα προς θεώρηση βιβλία που προβλέπονται παραπά¬ 
νω στο κεφάλαιο Υποχρεώσεις συντηρητή". 

γ) Υπεύθυνες δηλώσεις των μελών των κινητών συνερ¬ 
γείων, θεωρημένες από το αρμόδιο συνδικαλιστικό όργα¬ 
νο ότι θα ασχολούνται με τις συντηρήσεις του συνεργεί¬ 
ου. 

δ) Υπεύθυνη δήλωση του υπευθύνου των συνεργείων 
θεωρημένη για το γνήσιο της υπογραφής στην οποία θα 
αναφέρεται ότι: 

- Απασχολείται αποκλειστικά με την συντήρηση των 

ανελκυστήρων του συνεργείου του ή ότι θα πραγματο¬ 
ποιεί παράλληλα και εγκαταστάσεις. 

- Θα αναφέρει την έδρα του συνεργείου του και ότι δια¬ 
θέτει τον εξοπλισμό τα μέσα και εργαλεία για την συντή¬ 
ρηση των ανελκυστήρων συνοδεύοντας την αναφορά με 
την συνολική κατάσταση των ανελκυστήρων που συντη¬ 
ρεί. 

Στην περίπτωση που ο υπεύθυνος συντηρητής θα κάνει 
εγκαταστάσεις ανελκυστήρων πρέπει να υποβάλλει επί 
πλέον υπεύθυνη δήλωση ότι για τις εργασίες εγκατάστα¬ 
σης ανελκυστήρων δεν θα απασχολεί τα συγκεκριμένα 
άτομα (με ονοματεπώνυμο) τα οποία ασχολούνται με την 
συντήρηση των ανελκυστήρων. 

3. Η αρμόδια υπηρεσία της Νομαρχιακής Αυτοδιοίκη¬ 
σης ελέγχει τα παραπάνω δικαιολογητικά και χορηγεί 
άδεια συνεργείου συντήρησης ανελκυστήρων, σύμφωνα 
με τα προηγούμενα θεωρώντας παράλληλα τα προανα- 
φερθέντα βιβλία. Η παραπάνω άδεια πρέπει να ανανεώ¬ 
νεται κάθε 5 χρόνια από την ιδία Υπηρεσία. 

4. Στις περιπτώσεις αποχώρησης μελών των συνεργεί¬ 
ων συντήρησης αυτά πρέπει να ειδοποιούν τον υπεύθυνο 
είκοσι (20) ημέρες πριν από την παραλαβή της επαγγελ¬ 
ματικής τους άδειας ώστε να αντικαθίστανται έγκαιρα. Σε 
περίπτωση που εντός τριάντα (30) ημερών το αργότερο 
δεν αντικατασταθούν τα αποχωρήσαντα μέλη των κινη¬ 
τών συνεργείων ή δεν τροποποιηθεί ανάλογα ο αριθμός 
των συντηρουμένων ανελκυστήρων, ανακαλείται η άδεια 
του συνεργείου συντήρησης ανελκυστήρων ή επιβάλλο¬ 
νται στον υπεύθυνο του Συνεργείου οι προβλεπόμενες 
από την απόφαση αυτή κυρώσεις. 

Η παραπάνω άδεια δεν έχει ισχύ επαγγελματικής άδει¬ 
ας αλλά αποτελεί πράξη της Διοίκησης με σκοπό την πα¬ 
ρακολούθηση της συντήρησης των ανελκυστήρων. 

Β.3. Μητρώο συνεργείων συντήρησης ανελκυστήρων 

1. Στην αρμόδια υπηρεσία Βιομηχανίας της Νομαρχια¬ 
κής Αυτοδιοίκησης τηρείται μητρώο με τις άδειες των συ¬ 
νεργείων συντήρησης ανελκυστήρων. 

Στο μητρώο αυτό τηρούνται μέσα σε φάκελλο: 

α) Η άδεια του συνεργείου συντήρησης ανελκυστήρων 
και οι επαγγελματικές άδειες του υπευθύνου και των με¬ 
λών που στελεχώνουν τα κινητά συνεργεία. 

β) Οι καταστάσεις των συντηρουμένων από το συνερ¬ 
γείο αυτό ανελκυστήρων. 

γ) Οι δηλώσεις ανάληψης και παραίτησης από συντη¬ 
ρήσεις. 

δ) Τυχόν πράξεις επιβολής κυρώσεων και άλλα σχετικά 
στοιχεία. 

2. Σε περιπτώσεις που εκτελούνται συντηρήσεις σε πε¬ 
ριοχή διαφορετική από τη μόνιμη έδρα του συνεργείου 
συντήρησης αντίγραφα των δικαιολογητικών 1β και 1γ 
της παραπάνω παραγράφου αποστέλλονται υπηρεσια- 
κώς στην υπηρεσία της Νομαρχιακής Αυτοδιοίκησης που 
τηρείτο σχετικό μητρώο. 

3. Τα στοιχεία του μητρώου είναι ανακοινώσιμα σύμφω¬ 
να με το άρθρο 16 του Ν. 1599/86 όπως ισχύει κάθε φορά. 

Β.4. Εξοπλισμός, όργανα και εργαλεία συνεργείου συ¬ 
ντήρησης ανελκυστήρων. 

1. Οι υπεύθυνοι των συνεργείων συντήρησης πρέπει να 
διαθέτουν εργαστήριο εξοπλισμένο τουλάχιστον με τα 
παρακάτω μηχανήματα όργανα και εργαλεία: 

α) Μία τράπεζα εργασίας με δύο τουλάχιστον μέγγενες 
και ένα τρυπάνι. 


β) Πλήρη σειρά εργαλείων για τις εντός του εργαστηρί¬ 
ου εργασίες επισκευής εξαρτημάτων και στοιχείων της 
εγκατάστασης του ανελκυστήρα, 
γ) Όργανα μέτρησης τάσης, αντίστασης και έντασης, 
δ) Συσκευή ανάρτησης θαλαμίσκου με συναφείς σφι¬ 
γκτήρες. 

2. Κάθε κινητό συνεργείο συντήρησης πρέπει να διαθέ¬ 
τει τουλάχιστον τα παρακάτω εργαλεία και παρελκόμενα 
υλικά συντήρησης: 
α) Εργαλειοφόρο 

β) Μία σειρά κλειδιών (6-7 έως 24-26) 
γ) Κλαδ. Σπαστό 22-24 
δ) Σφυρί - πένσα - κατσαβίδια 
ε) Φακό 

στ) Κουδούνι δοκιμαστικό 

ζ) Λάδι, γράσο, στουπί, λαστιχάκια θυρών, λαστιχάκια 
για δικτάτορες και ρεγουλατόρους, κλέμες. 
η) Έναπολύμετρο (Α.ν.Ω.). 

ΠΑΡΑΡΤΗΜΑ II 

Διαδικασία διακοπής λειτουργίας ανελκυστήρα 

1. Προ της έκδοσης απόφασης διακοπής ανελκυστήρα 
η αρμοδία Υπηρεσία Βιομηχανίας της οικείας Νομ/κής 
Αυτοδ/σης με σχετικό έγγραφό της ανακοινώνει έγκαιρα 
την πρόθεση της να προβεί σε διακοπή της λειτουργίας 
του ανελκυστήρα στον υπεύθυνο της λειτουργίας αυτού 
και στον εγκαταστάτη ή συντηρητή ή - εάν δεν υπάρχει 
εγκαταστάτης ή συντηρητής - στον ιδιοκτήτη ή αυτόν που 
τον υποκαθιστά στην χρήση του κτιρίου ή στον διαχειρι¬ 
στή. 

2. Το παραπάνω σχετικό έγγραφο θα επιδίδεται είτε με 
τα αρμόδια Οργανα της Υπηρεσίας είτε μέσω της τοπικής 
Αστυνομικής Αρχής είτε με συστημένη επιστολή. Με το 
έγγραφο αυτό θα ζητούνται οιλόγοιτων αποκλίσεων από 
τις σχετικές διατάξεις. 

3. Μετά πάροδο 20 ημερών από την επίδοση του σχετι¬ 
κού εγγράφου η ανωτέρωΥπηρεσία θα εκδίδει σχετική 
απόφαση συνεκτιμώντας τους λόγους των ως άνω υπευ¬ 
θύνων εφόσον έχουν περιέλθει στην Υπηρεσία εντός της 
προθεσμίας αυτής. 

Η απόφαση διακοπής της λειτουργίας καθώς και κάθε 
άλλη απόφαση με την οποία επιβάλλονται τεχνικές ή άλ¬ 
λες βελτιώσεις αναγκαίες για την ασφαλή λειτουργία του 
ανελκυστήρα σύμφωνα με τις ισχύουσες διατάξεις επιδί¬ 
δεται στους ενδιαφερομένους κατά τα ανωτέρω (παρ.2). 

4. Η απόφαση διακοπής της λειτουργίας υλοποιείται 
από την ανωτέρω αρμόδια Υπηρεσία Βιιομηχανίας η 
οποία και προβαίνει στην σφράγιση ενός των κυρίων στοι¬ 
χείων της εγκατάστασης του ανελκυστήρα (Πίνακας χει¬ 
ρισμού, κεντρικός διακόπτης κλπ.) 

Στην περίπτωση αυτή θα συντάσσεται σχετικό πρωτό¬ 
κολλο σφράγισης που θα υπογράφεται από τον εγκατα- 
στάτη ή συντηρητή και τον υπεύθυνο ιδιοκτήτη ή τον υπο- 
καθιστώντα αυτόν στη χρήση του κτιρίου ή τον διαχειρι¬ 
στή. 

Το πρωτόκολλο θα συντάσσεται σε δύο αντίγραφα από 
τα οποίατο ένα θα επικολλάται στον πίνακα χειρισμού του 
ανελκυστήρα και το άλλο θα παραμένει στον οικείο φά¬ 
κελλο του ανελκυστήρα. 

5. Στη συνέχεια θα ειδοποιείται αμελλητί η ΔΕΗ για τις 
δικές της ενέργειες. 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




